《不寐有怀故里南涧旧游》
元代·刘崧

东槐西杨乌乱鸣，初昏嘈杂到深更。羁怀自是愁无着，清梦何曾睡得成。

戍垒月高千杵急，纸风定一灯明。却思武姥峰前夜，卧听萧郎弄笛声。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。